钦定古今图书集成/历象汇编/乾象典/第083卷 > 连雨涨江二首 前人
## 钦定古今图书集成/历象汇编/乾象典/第083卷 > 连雨涨江二首 前人

越井冈头云出山，牂牱江上水如天。床床避漏幽人
屋，浦浦移家蜑子船。龙卷鱼虾并雨落，人随鸡犬上
墙眠。只应楼下平阶水，长记先生过岭年。

又

“急雨萧萧作晚凉，卧闻榕叶响长廊。微明灯火耿残
梦，半湿帘帷浥旧香。”高浪隐床吹瓮盎，暗风惊树摆
琳琅。先生不出晴无用，留向空阶滴夜长。